Aardskudding ruk Pretoria óók | Maroela Media
Aardskudding ruk Pretoria óók
Skaars drie weke nadat 'n aardskudding, wat vier op die grootheidskaal geregistreer het, Johannesburg getref het, is 'n ligte aardskudding Maandagaand weer in dié stad sowel as Pretoria gevoel.
Twitter- en Facebook-verbruikers van regoor die provinsie het gesê hulle het omstreeks 21:20 die ligte aardskudding gevoel en dat dit sowat 10 sekondes lank geduur het. Dit wil voorkom of die skudding die sterkste in Pretoria, Centurion en die noordelike voorstede van Johannesburg gevoel is.
Daar is mense tot so ver as Bela-Bela (Warmbad) wat beweer hulle het die skudding gevoel. Die aardskudding het 2.9 op die Rigterskaal gemeet.
Gauteng Weather het via hul Twitter-rekening (@WeatherSA) bevestig 'n aardskudding het plaasgevind en dat geen beserings of strukturele skade sover aangemeld is nie.
aardbewing Gauteng Johannesburg Pretoria
Die joernalis mag dalk dink ons weet nie wat onsgevoel het nie, mense noord van Pretoria "beweer" nie hulle het die aardbewing gevoel nie, ons hét dit gevoel. En nie net Warmbad nie, ook Naboomspruit, Potgietersrus, Tuinplaas, Settlers, Crecy.
Dit was uiteraard vir ons almal 'n totaal vreemde situasie, ons woon nie naaby enige myne nie, nie op tektoniese plaat raakpunte nie. Maar dat ons venstrs geratel, ons huismure gebewe het is nie uit die duim gesuig nie, dis feite.
Ons woon op 'n plaas op die Springbokvlakte, sowat 28 km suidoos vanaf Naboomspruit, en hier was dit duidelik waarneembaar.
Moet nie die waarskuwings van die natuur ignoreer nie, dit bou op na die "Grote"
Niks gevoel in Kempon Park nie.
Gevoel op die Springbokvlakte, nie 'n bewering nie, 'n feit. Warmbad, Naboomspruit, Tuinplaas, Settlers, Potgietersrus, Crecy….
Ons was heel verdwaas.
Het dit ook in Florida aan die Wes-Rand gevoel.Die keer was dit nie so intens soos die vorige 1 sowat 2 tot 3 weke gelede nie maar het beslis langer geduur. Dis ook 'n feit en nie 'n bewering nie.